«Արմէնփրէս»ի հաղորդմամբ՝ Լիլիա Նիկոյեան ըսաւ. «Երաժշտախաղին մէջ ներգրաւուած են Իսրայէլի, Ռուսաստանի, Հայաստանի, Անգլիոյ, Ֆրանսայի, Վրաստանի ներկայացուցիչներ: Գլխաւոր դերակատարներն են Ռուսաստանի հանրայայտ «Պատանի արուեստագէտ» մրցոյթի դափնեկիր Ալեքսէյ Կոման, «Ունիվեր» շարքի աստղ Ալեքսանդր Լեմար, միջազգային շարք մը մրցոյթներու դափնեկիր Կարինա Մելիքեան: Ընդգրկուած են նաեւ Մոսկուայի Բեմադրիչներու կեդրոնի սաներ, «Երջանկութիւն» միջազգային ստեղծագործական առաջին փառատօնի դափնեկիրներ, ինչպէս նաեւ Երեւանի Պարարուեստի պետական գոլէճի սաներ»: Նիկոյեանի խօսքով՝ Հայաստանի մէջ այս ծրագրի իրականացման վերաբերեալ բանակցութիւնները սկսած են գարնան, երբ Մոսկուայի մէջ կայացած է «Երջանկութիւն» խորագրեալ երաժշտական միջազգային փառատօնը, որուն մասնակցութեան յայտ ներկայացուցած են երեխաներ քսանէ աւելի երկիրներէ, սակայն անցած են եօթ երկիրներու ներկայացուցիչներ միայն: Փառատօնի կալա-համերգը տեղի ունեցած է Քրեմլինի համերգասրահին մէջ: